Document ID: /roh_data/filtered/fineweb-2-filterrobots_roh.jsonl.gz/28709

Cun Guy Parmelin è l’emprim commember dal Cussegl federal ch'è s’exprimì davart la cunvegna tranter la Gronda Britannia e l'Uniun europeica. Quest contract saja per tut il mund ina buna novitad – er per la Svizra, sco il schef dal Departament federal d'economia, furmaziun e retschertga ha ditg envers la «Sonntagszeitung».
Tge ch’il contract tranter la Gronda Britannia e l'UE muntia concret per la cunvegna da basa tranter la Svizra e l'UE n’ha Parmelin betg ditg. Uss stoppia il text sco er la situaziun vegnir analisada.